ಟಿ20 ವಿಶ್ವಕಪ್ ಸೂಪರ್-8 ಲೆಕ್ಕಾಚಾರ: ಎರಡು ಸ್ಥಾನಕ್ಕಾಗಿ 4 ತಂಡಗಳ ನಡುವೆ ಬಿಗ್ ಫೈಟ್..! ಸದ್ಯ 20 ತಂಡಗಳ ಪೈಕಿ ಭಾರತ, ಅಮೆರಿಕ, ಆಸ್ಟ್ರೇಲಿಯಾ, ವೆಸ್ಟ್ ಇಂಡೀಸ್, ಆಪ್ಘಾನಿಸ್ತಾನ, ದಕ್ಷಿಣ ಆಫ್ರಿಕಾ ತಂಡಗಳು ಸೂಪರ್‌-8 ಹಂತ ಪ್ರವೇಶಿಸಿವೆ. ಇನ್ನುಳಿದ 2 ಸ್ಥಾನಕ್ಕಾಗಿ 4 ತಂಡಗಳ ನಡುವೆ ಜಿದ್ದಾಜಿದ್ದಿನ ಪೈಪೋಟಿ ಕಂಡುಬರುತ್ತಿದೆ. ರೇಸ್‌ನಲ್ಲಿರುವ ತಂಡಗಳು ಯಾವುವು? ಮುಂದಿನ ಹಂತದ ಪೈಪೋಟಿ ಹೇಗಿದೆ ಎಂಬ ಮಾಹಿತಿ ಇಲ್ಲಿದೆ. ಬಾರ್ಬಡೊಸ್‌: ಈ ಬಾರಿ ಟಿ20 ವಿಶ್ವಕಪ್‌ನ ಲೀಗ್‌ ಪಂದ್ಯಗಳು ಮುಕ್ತಾಯದ ಹಂತ ತಲುಪಿದ್ದು, ಸೂಪರ್‌-8ಕ್ಕೇರಲು ತಂಡಗಳ ನಡುವೆ ಪೈಪೋಟಿ ಹೆಚ್ಚಾಗಿದೆ. ಸದ್ಯ 20 ತಂಡಗಳ ಪೈಕಿ ಭಾರತ, ಅಮೆರಿಕ, ಆಸ್ಟ್ರೇಲಿಯಾ, ವೆಸ್ಟ್ ಇಂಡೀಸ್, ಆಪ್ಘಾನಿಸ್ತಾನ, ದಕ್ಷಿಣ ಆಫ್ರಿಕಾ ತಂಡಗಳು ಸೂಪರ್‌-8 ಹಂತ ಪ್ರವೇಶಿಸಿವೆ. ಇನ್ನುಳಿದ 2 ಸ್ಥಾನಕ್ಕಾಗಿ 4 ತಂಡಗಳ ನಡುವೆ ಜಿದ್ದಾಜಿದ್ದಿನ ಪೈಪೋಟಿ ಕಂಡುಬರುತ್ತಿದೆ. ರೇಸ್‌ನಲ್ಲಿರುವ ತಂಡಗಳು ಯಾವುವು? ಮುಂದಿನ ಹಂತದ ಪೈಪೋಟಿ ಹೇಗಿದೆ ಎಂಬ ಮಾಹಿತಿ ಇಲ್ಲಿದೆ. ಗುಂಪು ‘ಎ’ ಭಾರತ 6 ಅಂಕದೊಂದಿಗೆ 'ಎ' ಗುಂಪಿನಲ್ಲಿ ಅಗ್ರಸ್ಥಾನಿಯಾಗಿ ಸೂಪರ್‌-8ಕ್ಕೇರಿದ್ದು, 4 ಪಂದ್ಯಗಳಲ್ಲಿ 5 ಅಂಕ ಪಡೆದಿರುವ ಅಮೆರಿಕ ಕೂಡಾ ಸೂಪರ್ 8ರಲ್ಲಿ ಸ್ಥಾನ ಗಿಟ್ಟಿಸಿಕೊಂಡಿದೆ. ಇನ್ನು 3 ಪಂದ್ಯಗಳಲ್ಲಿ ಎರಡು ಅಂಕ ಗಳಿಸಿರುವ ಪಾಕಿಸ್ತಾನ ತಂಡವು ಇನ್ನೊಂದು ಪಂದ್ಯ ಬಾಕಿ ಇರುವಂತೆಯೇ ಟೂರ್ನಿಯಿಂದ ಹೊರಬಿದ್ದಿದೆ. ಇನ್ನು ಕೆನಡಾ, ಐರ್ಲೆಂಡ್‌ ತಂಡಗಳು ಸೂಪರ್ 8 ಹಂತಕ್ಕೇರಲು ವಿಫಲವಾಗಿವೆ. ಇಂದು ಭಾರತ ಕೆನಡಾ ಫೈಟ್‌: ಪಂದ್ಯವೇ ಮಳೆಗಾಹುತಿಯಾಗುವ ಭೀತಿ..! ಗುಂಪು ‘ಬಿ’ ಹ್ಯಾಟ್ರಿಕ್‌ ಗೆಲುವು ಸಾಧಿಸಿರುವ ಆಸ್ಟ್ರೇಲಿಯಾ ಮುಂದಿನ ಹಂತಕ್ಕೇರಿದೆ. ಮತ್ತೊಂದು ಸ್ಥಾನ ಖಾಲಿ ಇದ್ದು, ಇಂಗ್ಲೆಂಡ್‌(3), ಸ್ಕಾಟ್ಲೆಂಡ್‌(5) ನಡುವೆ ಸ್ಪರ್ಧೆ ಇದೆ. ಆಸೀಸ್ ವಿರುದ್ಧ ಗೆದ್ದರೆ ಸ್ಕಾಟ್ಲೆಂಡ್‌ ಸೂಪರ್‌-8ಕ್ಕೇರಲಿದ್ದು, ಇಂಗ್ಲೆಂಡ್‌ ಹೊರಬೀಳಲಿದೆ. ಒಂದು ವೇಳೆ ಸ್ಕಾಟ್ಲೆಂಡ್‌ ಸೋತು, ಅತ್ತ ಇಂಗ್ಲೆಂಡ್‌ ತಂಡ ನಮೀಬಿಯಾ ವಿರುದ್ಧ ಗೆದ್ದರೆ ಸ್ಕಾಟ್ಲೆಂಡ್‌ ಹೊರಬೀಳಲಿದ್ದು, ಇಂಗ್ಲೆಂಡ್‌ ಸೂಪರ್‌-8ಕ್ಕೇರಲಿದೆ. ನಮೀಬಿಯಾ, ಒಮಾನ್‌ ಈಗಾಗಲೇ ಹೊರಬಿದ್ದಿವೆ. ಗುಂಪು ‘ಸಿ’ ‘ಸಿ’ ಗುಂಪಿನಲ್ಲಿ ಸೂಪರ್‌-8ಕ್ಕೇರುವ ತಂಡಗಳು ಅಧಿಕೃತಗೊಂಡಿವೆ. ಅಫ್ಘಾನಿಸ್ತಾನ ಹಾಗೂ ವೆಸ್ಟ್‌ಇಂಡೀಸ್‌ ತಲಾ 3 ಜಯದೊಂದಿಗೆ ಮುಂದಿನ ಸುತ್ತು ಪ್ರವೇಶಿಸಿದೆ. ಗುಂಪಿನ ಅಗ್ರಸ್ಥಾನಕ್ಕಾಗಿ ಮಾತ್ರ ಆಫ್ಘನ್‌-ವಿಂಡೀಸ್‌ ನಡುವೆ ಪೈಪೋಟಿ ಇದೆ. ನ್ಯೂಜಿಲೆಂಡ್‌, ಉಗಾಂಡ ಹಾಗೂ ಪಪುವಾ ನ್ಯೂ ಗಿನಿ ಈಗಾಗಲೇ ಟೂರ್ನಿಯಿಂದ ಹೊರಬಿದ್ದಿವೆ. ಪಾಕಿಸ್ತಾನ ಸೂಪರ್ 8 ಕನಸು ನುಚ್ಚುನೂರು; ಯುಎಸ್‌ಎ & ಭಾರತ ಮುಂದಿನ ಹಂತಕ್ಕೆ ಲಗ್ಗೆ..! ಗುಂಪು ‘ಡಿ’ ದ.ಆಫ್ರಿಕಾ ಸತತ 3 ಪಂದ್ಯ ಗೆದ್ದು ಸೂಪರ್‌-8ಕ್ಕೇರಿದೆ. ಇನ್ನೊಂದು ಸ್ಥಾನಕ್ಕಾಗಿ ಬಾಂಗ್ಲಾದೇಶ-ನೆದರ್‌ಲೆಂಡ್ಸ್‌ ನಡುವೆ ಪೈಪೋಟಿ ಇದೆ. ಬಾಂಗ್ಲಾದೇಶ(4 ಅಂಕ) ಕೊನೆ ಪಂದ್ಯದಲ್ಲಿ ನೇಪಾಳ ವಿರುದ್ಧ ಸೆಣಸಲಿದ್ದು, ಗೆದ್ದರೆ ಮುಂದಿನ ಸುತ್ತು ಪ್ರವೇಶಿಸಲಿದೆ. ನೆದರ್‌ಲೆಂಡ್ಸ್‌ ತಂಡ ಶ್ರೀಲಂಕಾ ವಿರುದ್ಧ ಆಡಬೇಕಿದ್ದು, ಗೆದ್ದರೂ ಅತ್ತ ಬಾಂಗ್ಲಾ ಸೋತರೆ ಮಾತ್ರ ಸೂಪರ್‌-8ಕ್ಕೇರಬಹುದು. ಲಂಕಾ ಈಗಾಗಲೇ ರೇಸ್‌ನಿಂದ ಹೊರಬಿದ್ದಿದೆ.